ตอนนี้อายุ21ค่ะ ฝังยาคุมมาได้ปีนึง ก่อนหน้านี้ตั้งแต่ท้องจนคลอดมาได้1ปี ประจำเดือนไม่มาเลยตอนคลอดได้3เดือนก้ฝังยาคุมค่ะ ประจำเดือนก้ยังไม่มา จนกระทั่งได้1ปี ปจด.ก้มาค่ะ แต่ครั้งนี้มาแบบยาว เป็นทุกวันค่ะ ไหลปกติ เหมือนที่เป็นมาตลอด บางครั้งก้เปนสีน้ำตาลอ่อนๆบ้าง แต่เวลาเข้าห้องน้ำ ก้เปนเลือดสีแดงนะค่ะ
สวัสดีค่ะ ผลข้างเคียงของยาฝังคุมกำเนิดนั้น ประมาณ 1 ใน 5 ราย จะไม่มีประจำเดือนมาอีกประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้วและที่พบบ่อย คือประมาณ 3 ใน 5 ราย จะมีประจำเดือนมาแบบกะปริดกะปรอย โดยจะมีปริมาณน้อยๆ ซึ่งอาการก็มักจะดีขึ้น หลังฝังไปซักระยะ แต่อาจนานเป็นปีได้ดังนั้น การที่ประจำเดือนขาดหายไปในช่วง 1 ปีแรก และต่อมามีเลือดออก ถือเป็นผลข้างเคียงของยาฝังคุมกำเนิดที่พบได้เช่นกันแนะนำให้สังเกตเลือดที่ออกไปก่อน หากเลือดที่ออกมีปริมาณไม่มากเกินไป และมีแนวโน้มมาห่างขึ้นเรื่อยๆ ก็ไม่จำเป็นต้องทำอะไร แต่หากยังคงมาเกือบทุกวัน และมีปริมาณเท่าๆ เดิม ไม่มีแนวโน้มลดลง หรือมีปริมาณมากขึ้นเรื่อยๆ หรือมีปวดท้องน้อยมาก ควรไปพบสูติ-นรีแพทย์ เพื่อตรวจว่าเกิดจากสาเหตุอื่นๆ หรือไม่ เช่น มีมดลูกอักเสบติดเชื้อ เป็นต้น หากเป็นผลจากยาฝังคุมกำเนิด แพทย์อาจจ่ายยา เช่น ยาคุมกำเนิดชนิดที่เป็นฮอร์โมนรวม โดยให้ทานร่วมไปด้วย หรือจ่ายยาหยุดการไหลของเลือด เช่น tranexamic acid (กรดทรานเอกซามิก) หรือ หรืออาจพิจารณาถอดยาฝังคุมกำเนิดออก เป็นต้น